钦定古今图书集成/方舆汇编/职方典/第1077卷 > 《城壕记》何云
## 钦定古今图书集成/方舆汇编/职方典/第1077卷 > 《城壕记》何云

汀城筑于唐大历四年刺史陈剑，壕濬于宋治平三
年郡守刘均。是时但为二壕，西引南拔，陂水流东以
绕之。历宋至我明，三百六十年于兹。壕池久为军卫
侵佃。嘉靖丙戌冬，太守邵公有道履任，令各改正。城
西通津门外山半有西峰寺，逼近城楼，拆毁墟。其地
自基起至通津门止，新开壕长八十二丈，阔七丈五
尺，深五尺五寸。旁西有弓箭局。东至西，长五十一丈；
南至北，阔四十丈。内塘十口，年取鱼鲜，以资造军器
者。自通津门起，至广储门止，壕长一百六十丈五尺，
阔八丈，深四尺。壕之中有夹洲，自东至西，长三十二
丈五尺；北至南，阔一十七丈。洲之南又有夹壕，自朱
紫坊敌楼起，至广储门外中心街止，长一百丈五尺，
阔五丈五尺，深六尺。壕之东西南北有板闸四处以
积水，又植莲。西一壕以资用。壕之南有射圃地一片，
长四十八丈，上阔一十五丈五尺，下阔一十三丈，为
府县学教官蔬圃。圃后有官塘一口，长十丈，阔九丈，
深四尺，府学管业。又塘一口，逼近养济院西，长五丈，
阔四丈，深四尺。县学官塘，“自广储门起至镇南门止，
壕长六十七丈，阔八丈，深五尺。镇南门外撤逼城屋
二十馀间。官地二片，各长九丈，右阔八丈，左五丈。城
之南有社学一区，长七尺，阔四丈六尺。自镇南门起
至丽春门止，壕长六十五丈五尺，阔八丈五尺，深五
尺五寸。丽春之门西有紫微门一座，下有巨沟通壕
水，南注于河。门之东有紫衣门一座，官地二片，又自
紫微门由东迤西，撤逼城屋百馀间，官地一片，长一
十三丈，阔六丈；近壕官街长七丈，阔五尺；近桥河岸
官地，长一十三丈，阔四丈；丽春门外，傍城左右有官
地二片，各长三丈，阔二丈五尺。济川桥一座，自丽春
门抵卧龙山北壕长二十六丈，阔十二丈五尺，深八
尺。壕中有夹洲，长一十七丈，阔五丈五尺。洲之上有
天妃宫，木高逼城，亦去之。洲之东有夹壕，自南岸抵
北通水源处，长八十六丈，阔八丈，深六尺。通水源塘
一口，周围共三十三丈，深四尺五寸。门外两旁拆去
逼城屋三十馀间，取回官地二片，左长十三丈五尺，
阔五丈一尺；右长十三丈”，阔十丈。近城濒河岸官地
迤西，长四十六丈，阔二十丈。龙山迤东北，其山下有
塘三口，逼近无祀鬼神坛，共长四十丈，阔八丈，深五
尺，悉还为官壕，以附城。城东二里许，又有印塘一口，
塘二十亩，田十四亩一分，地二亩，皆官业。向北则重
冈复岭，险岸峻石，难以疏凿。自东至西，周遭城脚空
地，俱各阔一丈二尺有馀，东引龙陂水、西引拔陂水，
交互灌注，会南河以赴于海